Aleksei Petuhhov

Aleksei Petuhhov (sündinud 28. juunil 1983 Klintsõs) on Venemaa murdmaasuusataja, kes sõidab põhiliselt sprindidistantse. 

Petuhhov sai juunioride MM-võistlustel 2003. aastal Sollefteås 30 km ühisstardiga vabasõidus hõbemedali. 2009. aasta maailmameistrivõistlustel Liberecis oli ta 1,6 km sprindi vabasõidus üheksas.

2010. aasta taliolümpiamängudel Vancouveris võitis ta sprinditeates koos Nikolai Moriloviga pronksmedali. 2013. aasta maailmameistrivõistlustel Val di Fiemmes tuli ta samal alal Nikita Krjukoviga maailmameistriks. 2015. aasta maailmameistrivõistlustel Falunis võitsid nad sprinditeates hõbemedali.

Petuhhov osales maailma karikasarjas esimest korda 2003. aasta märtsis Lahtis, kus ta sai 15 km vabasõidus 56. koha. Esimest korda jõudis ta poodiumile 2009. aasta jaanuaris Rõbinskis, kui sai 1,3 km sprindi vabasõidus teise koha. Hooaja lõpus oli ta sprindikarika arvestuses kuues. 2009. aasta detsembris Düsseldorfi MK-etapil sai Petuhhov 1 km sprindi vabasõidus esikoha.

 Saavutused 
27px Olümpiamängudel 
2010  Vancouveris
 15px pronksmedal teatesprindis vabastiilis

 Maailmameistrivõistlustel  
2013  Val di Fiemmes
 maailmameister sprinditeates
2015  Falunis
 hõbemedal sprinditeates

 Juunioride maailmameistrivõistlustel 
2003  Sollefteås
  hõbemedal 30 km ühisstardiga vabasõidus

 Maailma karikasarjas 

 Sprindikarikas
 3. koht: 2010

Aleksei Petuhhov on individuaalselt osalenud 72 maailma karikasarja etapil (seisuga 22. veebruar 2015) ja jõudnud poodiumile 17 korral, millest kolm kord kõige kõrgemale astmele.

 Maailma karikasarja etapivõidud 
Jrk-nr Aasta Kuupäev Koht Riik Ala1.2009 5. detsember Düsseldorf  vabasprint2.2011 5. veebruar Rõbinsk  vabasprint3.2011 11. detsember Davos  vabasprint

 Välislingid 



Kategooria:Venemaa murdmaasuusatajad
Kategooria:Sündinud 1983